CELEX: 22019D0185
Language: lv
Date: 2017-05-05 00:00:00
Title: EEZ Apvienotās komitejas Lēmums Nr. 73/2017 (2017. gada 5. maijs), ar ko groza EEZ līguma I pielikumu (Veterinārijas un fitosanitārijas jautājumi) [2019/185]

7.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 36/9
               
            
         EEZ APVIENOTĀS KOMITEJAS LĒMUMS
         Nr. 73/2017
         (2017. gada 5. maijs),
         ar ko groza EEZ līguma I pielikumu (Veterinārijas un fitosanitārijas jautājumi) [2019/185]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas 2016. gada 26. maija Īstenošanas lēmums (ES) 2016/851, ar ko attiecībā uz atļauju Horvātijai pārskatīt tās ikgadējo GSE uzraudzības programmu groza Lēmuma 2009/719/EK pielikumu (1).
                  
               
                     (2)
                  
                  
                     Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
                  
               
                     (3)
                  
                  
                     Nolīgums par Horvātijas Republikas dalību Eiropas Ekonomikas zonā (2) (“2014. gada EEZ paplašināšanās nolīgums”), kas parakstīts Briselē, 2014. gada 11. aprīlī, tā parakstītājiem tiek piemērots provizoriski kopš 2014. gada 12. aprīļa, un tāpēc līdz 2014. gada EEZ paplašināšanās nolīguma spēkā stāšanās dienai šo lēmumu piemēro provizoriski.
                  
               
                     (4)
                  
                  
                     Tādēļ būtu attiecīgi jāgroza EEZ līguma I pielikums,
                  
               IR PIEŅĒMUSI ŠO LĒMUMU.
         
            1. pants
            Zem virsraksta “TIESĪBU AKTI, KAS PIENĀCĪGI JĀŅEM VĒRĀ EBTA VALSTĪM UN EBTA UZRAUDZĪBAS IESTĀDEI” EEZ līguma I pielikuma I nodaļas 7.2. daļā 41.b punktu (Komisijas Lēmums 2009/719/EK) groza šādi:
            
                        1)
                     
                     
                        pievieno šādu ievilkumu:
                        
                                    “—
                                 
                                 
                                    
                                       32016 D 0851: Komisijas 2016. gada 26. maija Īstenošanas lēmumu (ES) 2016/851 (OV L 141, 28.5.2016., 131. lpp.).”;
                                 
                              
                  
                        2)
                     
                     
                        grozījuma teksta beigās pievieno šādu tekstu:
                        
                                    “—
                                 
                                 
                                    Islande”.
                                 
                              
                  
         
            2. pants
            Īstenošanas lēmuma (ES) 2016/851 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2017. gada 6. maijā, ja ir iesniegti visi paziņojumi saskaņā ar EEZ līguma 103. panta 1. punktu (*1), vai dienā, kad stājas spēkā EEZ Apvienotās komitejas 2014. gada EEZ paplašināšanās nolīgums, atkarībā no tā, kurš no šiem datumiem ir vēlāk.
            Kamēr nav stājies spēkā 2014. gada EEZ paplašināšanās nolīgums, šo lēmumu piemēro provizoriski no 2017. gada 6. maija, ja ir iesniegti visi paziņojumi saskaņā ar EEZ līguma 103. panta 1. punktu.
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 5. maijā
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 141, 28.5.2016., 131. lpp.
         
         
            (2)  OV L 170, 11.6.2014., 5. lpp.
         
         
            (*1)  Konstitucionālās prasības nav norādītas.